CELEX: 52010PC0109
Language: ro
Date: 2010-03-24
Title: Propunere de decizie a Consiliului privind poziția care va fi adoptată în cadrul Comitetului mixt al SEE referitor la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

|

52010PC0109

 Propunere de decizie a Consiliului privind poziția care va fi adoptată în cadrul Comitetului mixt al SEE referitor la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți  /* COM/2010/0109 final - NLE 2010/0060 */  

	[pic] | COMISIA EUROPEANĂ |Bruxelles, 24.3.2010COM(2010)109 final2010/0060 (NLE)Propunere deDECIZIE A CONSILIULUIprivind poziția care va fi adoptată în cadrul Comitetului mixt al SEE referitor la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertățiEXPUNERE DE MOTIVE1. Protocolul 31 la Acordul privind SEE cuprinde dispoziții specifice referitor la cooperarea între Uniunea Europeană și statele AELS care fac parte din SEE în domenii din afara celor patru libertăți.2. Propunerea de decizie a Comitetului mixt al SEE anexată la propunerea de decizie a Consiliului are ca scop modificarea Protocolului 31 astfel încât părțile contractante să încurajeze cooperarea adecvată între organizațiile, instituțiile și alte organisme competente pe teritoriile lor, în vederea asigurării participării părților interesate din statele AELS care fac parte din SEE la proiectul SESAR, inclusiv la activitățile întreprinderii comune SESAR, astfel cum a fost instituită prin Regulamentul (CE) nr. 219/2007 al Consiliului din 27 februarie 2007.3. Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției ce va fi adoptată în numele Uniunii cu privire la astfel de decizii, pe baza unei propuneri a Comisiei.4. Comisia prezintă propunerea de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta, în cel mai scurt termen, Comitetului mixt al SEE poziția Uniunii.2010/0060 (NLE)Propunere deDECIZIE A CONSILIULUIprivind poziția care va fi adoptată în cadrul Comitetului mixt al SEE referitor la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertățiCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 218 alineatul (9),având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European[1], în special articolul 1 alineatul (3),având în vedere propunerea Comisiei,întrucât:(1) Protocolul 31 la Acordul SEE cuprinde dispoziții specifice privind cooperarea între Uniunea Europeană și statele AELS din SEE în domenii din afara celor patru libertăți.(2) În vederea încorporării în acord a pachetului legislativ privind cerul unic european și având în vedere rolul-cheie al proiectului SESAR în dezvoltarea ulterioară a măsurilor de punere în aplicare în acest domeniu, precum și în vederea participării statelor AELS la finanțarea publică a proiectului prin Al șaptelea program-cadru privind cercetarea și dezvoltarea, este oportună încurajarea cooperării adecvate între părțile contractante la acord, în domeniile care fac obiectul activităților întreprinderii comune SESAR, astfel cum a fost instituită prin Regulamentul (CE) nr. 219/2007 al Consiliului din 27 februarie 2007[2], pentru a încuraja participarea părților interesate din statele AELS care fac parte din SEE la proiectul SESAR.(3) În consecință este necesară modificarea Protocolului 31,DECIDE:Articol unicPoziția care va fi adoptată de Comitetul mixt al SEE referitor la modificarea prevăzută la Protocolul 31 la Acordul privind SEE în ceea ce privește cooperarea în domenii specifice în afara celor patru libertăți este prezentat în anexa la această decizie.Adoptată la Bruxelles, […]Pentru Consiliu,Președintele […]ANEXĂ Propunere deDECIZIE NR. […] A COMITETULUI MIXT AL SEEdinde modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertățiCOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86 și 98,întrucât:(1) Protocolul 31 la acord a fost modificat prin Decizia nr. …/… a Comitetului mixt al SEE din ….[3].(4) În vederea încorporării în acord a pachetului legislativ privind cerul unic european și având în vedere rolul-cheie al proiectului SESAR în dezvoltarea ulterioară a măsurilor de punere în aplicare în acest domeniu, precum și în vederea participării statelor AELS la finanțarea publică a proiectului prin Al șaptelea program-cadru privind cercetarea și dezvoltarea, este oportună încurajarea cooperării adecvate între părțile contractante la acord, în domeniile care fac obiectul activităților întreprinderii comune SESAR, astfel cum a fost instituită prin Regulamentul (CE) nr. 219/2007 al Consiliului din 27 februarie 2007[4], pentru a încuraja participarea părților interesate din statele AELS care fac parte din SEE la proiectul SESAR.(5) Protocolul 31 la acord ar trebui modificat în consecință pentru ca această cooperare extinsă să poată fi realizată,ADOPTĂ PREZENTA DECIZIE:Articolul 1După alineatul ( 8) articolul 1 (cercetarea și dezvoltarea tehnologică) din Protocolul 31 la acord se introduce următorul alineat:„8a. Părțile contractante încurajează cooperarea adecvată între organizațiile, instituțiile și alte organisme competente de pe teritoriile lor, astfel încât să încurajeze participarea părților interesate din statele AELS, în condiții de egalitate cu părțile interesate din statele membre UE, la proiectul SESAR, inclusiv la activitățile întreprinderii comune SESAR, conform regulamentului de bază(1).Statele AELS participă pe deplin, cu excepția dreptului de vot, în cadrul comitetului CE privind cerul unic european, care asistă Comisia UE în gestionarea, dezvoltarea și punerea în aplicare a activităților întreprinderii comune SESAR.(1) 32007 R 0219: Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (JO L 64, 2.3.2007, p. 1.)”Articolul 2Prezenta decizie intră în vigoare în ziua următoare datei ultimei notificări către Comitetul mixt al SEE în temeiul articolului 103 alineatul (1) din acord*.Articolul 3Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene .Adoptată la Bruxelles, .Pentru Comitetul mixt al SEEPreședinteleSecretarii Comitetului mixt al SEE [1] JO L 305, 30.11.1994, p. 6.[2] JO L 64, 2.3.2007, p. 1.[3] JO L …[4] JO L 64, 2.3.2007, p. 1.* [Nu au fost semnalate obligații constituționale.] [Au fost semnalate obligații constituționale.]